
Parlamentul României

Camera Deputaţilor
	COMISIA PENTRU ADMISTRAŢIE PUBLICĂ, AMENAJAREA TERITORIULUUI ŞI ECHILIBRU ECOLOGIC




	Bucureşti,
	7.05.2009

	Nr.
	26/317




Către

BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici din Administraţia Naţională a Penitenciarelor, trimis comisiei pentru examinare pe fond, cu adresa nr. PL-x 197 din 18 martie 2009.

PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

Parlamentul României

Camera Deputaţilor

COMISIA PENTRU ADMISTRAŢIE PUBLICĂ, AMENAJAREA

TERITORIULUUI ŞI ECHILIBRU ECOLOGIC

	Bucureşti,
	7.05. 2009

	Nr.
	26/317


R A P O R T

asupra proiectului de Lege privind aprobarea Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici din Administraţia Naţională a Penitenciarelor



În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL-x 197 din 18 martie 2009, cu dezbaterea pe fond în procedură de urgenţă a proiectului de Lege privind aprobarea Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici din Administraţia Naţională a Penitenciarelor. 



La întocmirea prezentului raport Comisia a avut în vedere:

· avizul favorabil al Consiliului Legislativ (nr.1529/28.11.2008);

· avizul favorabil al Comisiei juridice, de disciplină şi imunităţi (nr.PL.x 197/31.03.2009);

· avizul favorabil al Comisiei pentru muncă şi protecţie socială (nr. 27/223/09.04.2009);

· avizul favorabil al Comisiei pentru buget, finanţe şi bănci (nr.22/228/01.04.2009).



Proiectul de Lege a fost adoptat de Senat în şedinţa din 16 martie 2009.


Proiectul de Lege are ca obiect de reglementare aprobarea Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici din Administraţia Naţională a Penitenciarelor, în vederea adoptării unor măsuri legislative corespunzătoare pentru acoperirea deficitului de personal existent şi evitării părăsirii sistemului administraţiei penitenciarelor de către acest personal, precum şi eliminarea discriminărilor create între categoriile de personal din acest sistem la acordarea unor drepturi.


La dezbaterile care au avut loc în şedinţa comisiei din 28 aprilie 2009 a participat, în calitate de invitat, conform prevederilor art.54 şi 55 din Regulamentul Camerei Deputaţilor, republicat, domnul Marius Corăţu – şef serviciu din cadrul Administraţiei Naţionale a Penitenciarelor.


La lucrările comisiei au fost prezenţi 25 deputaţi, din totalul de 31 membri ai comisiei.



Potrivit prevederilor art.75 alin.(1) din Constituţia României, republicată,  şi ale art.92 din Regulamentul Camerei Deputaţilor, proiectul de Lege este de competenţa decizională a Camerei Deputaţilor.



În urma examinării intervenţiei legislative şi a opiniilor exprimate de către membrii Comisiei, s-a hotărât, cu majoritate de voturi (o abţinere), să se supună plenului Camerei Deputaţilor, spre dezbatere şi adoptare, proiectul de Lege privind aprobarea Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici din Administraţia Naţională a Penitenciarelor, cu amendamentele admise, care sunt redate în Anexa la prezentul raport. Pentru evitarea dublei reglementări, menţionăm că în data de 15 aprilie 2009, Camera Deputaţilor, în calitate de Cameră decizională, a adoptat Legea de aprobare a Ordonanţei de urgenţă a Guvernului nr. 4/2008, lege în care a fost preluat în integralitate textul Ordonanţei de urgenţă care face obiectul prezentului raport, precum şi amendamentele admise în cadrul Senatului cu privire la această ordonanţă şi care, totodată,  abrogă expres prevederile acesteia.


Faţă de cele arătate, proiectul de lege pentru aprobarea Ordonanţei de urgenţă a Guvernului nr.194/2008 a rămas fără obiect şi, ca atare, supunem plenului Camerei Deputaţilor adoptarea Proiectului de Lege de respingere a Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici din Administraţia Naţională a Penitenciarelor.


În raport cu obiectul şi conţinutul său, ce vizează modificarea unei legi organice, proiectul de lege face parte din categoria legilor organice.

	

PREŞEDINTE,
	




SECRETAR,

	

Sulfina BARBU
	



Mihai Cristian APOSTOLACHE


Consilier, Sofia CHELARU    

Anexa

AMENDAMENTE ADMISE
	Nr.

crt.
	Text

Ordonanţa de urgenţă a Guvernului nr.194/2008

	Text Senat
	Text propus de Comisie

(autorul amendamentului)
	Motivarea amendamentelor propuse

	1.
	
	LEGE

privind aprobarea Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici cu statut special din Administraţia Naţională a Penitenciarelor.
	LEGE

privind respingerea Ordonanţei de urgenţă a Guvernului nr.194/2008 pentru modificarea şi completarea Legii nr.293/2004 privind Statutul funcţionarilor publici cu statut special din Administraţia Naţională a Penitenciarelor.
(Autor: deputat Sulfina Barbu – Grup Parlamentar al PD-L)
	Pentru evitarea dublei reglementări, întrucât conţinutul OUG nr. 194/2008 a fost preluat integral în Legea de aprobare a OUG nr.4/2008, inclusiv amendamentele adoptate de Senat.

	2.
	
	ARTICOL UNIC.- Se aprobă Ordonanţa de urgenţă a Guvernului nr.194 din 25 noiembrie 2008 pentru modificarea şi completarea Legii nr.293/2004 privind Statutul funcţionarilor publici cu statut special din Administraţia Naţională a Penitenciarelor, publicată în Monitorul Oficial al României, Partea I, nr.826 din 9 decembrie 2008, cu următoarele modificări şi completări:
	ARTICOL UNIC.- Se respinge Ordonanţa de urgenţă a Guvernului nr.194 din 25 noiembrie 2008 pentru modificarea şi completarea Legii nr.293/2004 privind Statutul funcţionarilor publici cu statut special din Administraţia Naţională a Penitenciarelor, publicată în Monitorul Oficial al României, Partea I, nr.826 din 9 decembrie 2008.
(Autor: deputat Sulfina Barbu – Grup Parlamentar al PD-L)
	

	3.
	ORDONANŢĂ DE URGENŢĂ nr.194 din 25 noiembrie 2008 pentru modificarea şi completarea Legii nr. 293/2004 privind Statutul funcţionarilor publici cu statut special din Administraţia Naţională a Penitenciarelor


	___________________
	____________________
	Abrogat prin Legea de aprobare a OUG nr. 4/2008.


	4.
	
Art.I. -    Legea nr. 293/2004 privind Statutul funcţionarilor publici din Administraţia Naţională a Penitenciarelor, publicată în Monitorul Oficial al României, Partea I, nr. 581 din 30 iunie 2004, cu modificările şi completările ulterioare, se modifică şi se completează după cum urmează:
	__________________
	______________________
	Abrogat prin Legea de aprobare a OUG nr. 4/2008.


	5.


	
1. La articolul 13, alineatele (1) şi (4) se modifică şi vor avea următorul cuprins: 

"Art. 13. - (1) Încadrarea ca funcţionar public cu statut special se face prin următoarele modalităţi: 


a) repartizarea cu prioritate a absolvenţilor instituţiilor de învăţământ pentru pregătirea personalului de penitenciare, ofiţeri şi agenţi; 


b) transferul pe funcţii publice al cadrelor militare şi funcţionarilor publici cu statut special de la alte instituţii publice de apărare, ordine publică şi siguranţă naţională ale statului; 


c) concurs, din sursă externă. 

................................................................................................. 

(4) Candidaţii declaraţi «Admis» la instituţiile de învăţământ superior pentru pregătirea personalului de penitenciare semnează un angajament prin care se obligă să lucreze cel puţin 9 ani în sistemul administraţiei penitenciare după absolvirea studiilor." 
	_______________

 
	______________________
	Abrogat prin Legea de aprobare a OUG nr. 4/2008.


	6.
	
2. La articolul 19, după alineatul (3) se introduce un nou alineat, alineatul (31), cu următorul cuprins: 

"(31) Funcţionarul public cu statut special definitiv din cadrul Ministerului Justiţiei depune jurământul de credinţă în faţa unui reprezentant al Ministerului Justiţiei, împuternicit prin ordin al ministrului justiţiei." 
	___________________
	______________________
	Abrogat prin Legea de aprobare a OUG nr. 4/2008.


	7.
	
3. Articolul 201 se modifică şi va avea următorul cuprins: 

"Art. 201. - Ofiţerii se numesc în funcţiile prevăzute în statele de organizare cu grade profesionale egale sau mai mari cu cel mult două grade faţă de cele pe care le au. Numirea ofiţerilor în funcţii prevăzute în statele de organizare cu grade profesionale mai mari cu mai mult de două grade faţă de cele pe care le au se poate face numai cu aprobarea ministrului justiţiei." 
	_________________
	______________________
	Abrogat prin Legea de aprobare a OUG nr. 4/2008.


	8.
	  "ART. 25    

    B. Corpul agenţilor de penitenciare:

    a) agent şef de penitenciare              4 ani;

    b) agent şef adjunct de penitenciare      4 ani;

    c) agent principal de penitenciare        4 ani;

    d) agent de penitenciare                  5 ani."


Legea nr.293/2004 

	
1. La articolul I, după punctul 4 se introduce un nou punct, pct.41, cu următorul cuprins:

„41. La articolul 25, litera d) a literei B va avea următorul cuprins:


d) agent de penitenciare 4 ani”.
	______________________

	Amendament preluat în Legea de aprobare a OUG nr. 4/2008.



	9.
	
4. La articolul 24, alineatele (3) şi (5) se modifică şi vor avea următorul cuprins: 

"(3) Avansarea funcţionarilor publici cu statut special într-o funcţie imediat superioară la aceeaşi poziţie din stat se face fără examen, pe baza criteriilor stabilite prin ordin al ministrului justiţiei.

.................................................................................................. 

(5) Funcţionarii publici cu statut special se avansează în gradul profesional următor dacă au împlinit stagiul minim în gradul profesional deţinut şi dacă au fost apreciaţi în ultimii 2 ani ai stagiului minim în grad cu cel puţin calificativul «bun»."
	__________________

	______________________
	Abrogat prin Legea de aprobare a OUG nr. 4/2008.


	10.
	
5. La articolul 27, alineatul (1) se modifică şi va avea următorul cuprins: 

"Art. 27. - (1) Trecerea agenţilor în corpul ofiţerilor din sistemul administraţiei penitenciare se realizează prin concurs, în limita posturilor prevăzute în statele de organizare ale unităţilor de penitenciare, dacă sunt îndeplinite condiţiile prevăzute în prezenta lege." 
	__________________
	______________________
	Abrogat prin Legea de aprobare a OUG nr. 4/2008.


	11.
	
6. Articolul 28 se modifică şi va avea următorul cuprins: 

"Art. 28. - (1) Funcţiile de execuţie vacante din sistemul administraţiei penitenciare se ocupă prin concurs, la care pot participa persoanele care îndeplinesc condiţiile prevăzute la art. 11. 


(2) În situaţia neocupării posturilor vacante prevăzute la alin. (1), acestea pot fi ocupate prin transferul cadrelor militare şi al funcţionarilor publici cu statut special din alte instituţii publice de apărare, ordine publică şi siguranţă naţională ale statului şi din Ministerul Justiţiei, dacă îndeplinesc condiţiile prevăzute la art. 11. 


(3) Funcţiile de conducere vacante din sistemul administraţiei penitenciare se ocupă prin avansarea ofiţerilor şi agenţilor, prin concurs. 


(4) Funcţiile de conducere din sistemul administraţiei penitenciare, rămase vacante ca urmare a neocupării, în condiţiile stabilite la alin. (3), se ocupă prin concurs din sursă externă. 


(5) În situaţia în care posturile rămân vacante, ca urmare a neocupării în condiţiile prevăzute la alin. (3) şi (4), acestea pot fi ocupate prin transferul cadrelor militare şi al funcţionarilor publici cu statut special din alte instituţii publice de apărare, ordine publică şi siguranţă naţională ale statului şi din Ministerul Justiţiei, dacă îndeplinesc condiţiile prevăzute la art. 11. 

(6) Funcţiile de director general, director general adjunct şi director din sistemul administraţiei penitenciare se ocupă prin concurs, la care poate participa numai personalul din sistemul administraţiei penitenciare. 


(7) Pot participa la concurs pentru ocuparea posturilor vacante de conducere persoanele care au o vechime de cel puţin 3 ani în domeniul postului pentru care candidează."

	
2. La articolul I punctul 6, alineatul (3) al articolului 28 va avea următorul cuprins:

„(3) Funcţiile de conducere vacante din sistemul administraţiei penitenciare se ocupă prin avansarea ofiţerilor şi agenţilor, prin concurs. Pot participa la concurs pentru ocuparea posturilor vacante de conducete persoanele care au o vechime de cel puţin 3 ani în sistemul administraţiei penitenciare.”


3. La articolul I punctul 6, alineatele (6) şi (7) ale articolului 28 se abrogă.


	______________________

	Amendament preluat în Legea de aprobare a OUG nr. 4/2008.
Amendament preluat în Legea de aprobare a OUG nr. 4/2008.


	12.
	
7. Articolul 29 se modifică şi va avea următorul cuprins: 

"Art. 29. - Regulamentul privind ocuparea funcţiilor de conducere, de execuţie şi a celor prevăzute la art. 28 alin. (4) se aprobă prin ordin al ministrului justiţiei." 
	___________________
	______________________
	Abrogat prin Legea de aprobare a OUG nr. 4/2008.


	13.
	
8. La articolul 34, literele n) şi p) se modifică şi vor avea următorul cuprins: 

"n) beneficiază de despăgubiri, în cazul în care viaţa, sănătatea ori bunurile sale, ale soţului/soţiei şi ale copiilor aflaţi în întreţinerea sa le sunt afectate în exercitarea atribuţiilor de serviciu sau în legătură cu acestea. Despăgubirile menţionate se acordă în condiţiile stabilite prin hotărâre a Guvernului; 
.......................................... 

p) consultanţă juridică prin avocat, asigurată de unitate, la cerere, în cazul cercetării penale, urmăririi penale sau judecării sale pentru fapte comise în timpul ori în legătură cu exercitarea atribuţiilor de serviciu, potrivit metodologiei aprobate prin ordin al ministrului justiţiei." 
	___________________
	______________________
	Abrogat prin Legea de aprobare a OUG nr. 4/2008.


	14.
	
9. La articolul 37, alineatul (2) se modifică şi va avea următorul cuprins: 

"(2) În situaţia în care drepturile salariale corespunzătoare funcţiei pe care este detaşat sau, după caz, trecut temporar în altă funcţie sunt mai mari, personalul prevăzut la alin. (1) beneficiază de aceste drepturi salariale." 
	___________________
	______________________
	Abrogat prin Legea de aprobare a OUG nr. 4/2008.



	15.
	
10. Articolul 38 se modifică şi va avea următorul cuprins: 

"Art. 38. - (1) Funcţionarii publici cu statut special au dreptul la atribuirea unei locuinţe de serviciu dacă în localitatea unde îşi desfăşoară activitatea ei sau soţul/soţia nu beneficiază de locuinţă în proprietate ori nu li s-a atribuit locuinţă de către autorităţile administraţiei publice locale. 


(2) Funcţionarii publici cu statut special cărora nu li s-a acordat locuinţă potrivit alin. (1) şi care nici ei şi nici soţul/soţia nu au în proprietate o locuinţă în localitatea unde îşi desfăşoară activitatea au dreptul la compensarea lunară a chiriei în cuantum de până la 50% din venitul net realizat lunar, dar nu mai mult decât chiria prevăzută în contractul de închiriere încheiat în condiţiile legii. 


(3) Condiţiile de acordare a drepturilor prevăzute la alin. (1) şi (2) se stabilesc prin ordin al ministrului justiţiei. 


(4) Funcţionarii publici cu statut special, inclusiv soţul/soţia acestora, care au înstrăinat o locuinţă proprietate personală în localitatea în care îşi desfăşoară activitatea, după data încadrării în sistemul administraţiei penitenciare, nu beneficiază de prevederile alin. (1) şi (2). 


(5) Nu se acordă compensaţia lunară pentru chirie în situaţia în care contractul de închiriere a fost încheiat cu rudele de până la gradul II inclusiv ale funcţionarului public cu statut special ori ale soţiei/soţului acestuia/acesteia."
	___________________
	______________________
	Abrogat prin Legea de aprobare a OUG nr. 4/2008.


	16.
	
11. La articolul 42, după alineatul (1) se introduce un nou alineat, alineatul (11), cu următorul cuprins: 

"(11) Absolvenţilor instituţiilor de învăţământ prevăzute la art. 13 alin. (2) şi (3), declaraţi «şef de promoţie», li se vor acorda recompense materiale cu ocazia absolvirii, stabilite prin ordin al ministrului justiţiei."
 
	__________________
	______________________
	Abrogat prin Legea de aprobare a OUG nr. 4/2008.


	17.
	
12. La articolul 46, literele q) şi r) se modifică şi vor avea următorul cuprins: 

"q) să informeze şeful ierarhic despre existenţa în unitatea în care îşi desfăşoară activitatea a unor persoane private de libertate care au calitatea de soţ/soţie sau rude până la gradul II inclusiv cu acesta ori cu soţul/soţia, în situaţia în care iau cunoştinţă de aceste situaţii; 

r) să aducă la cunoştinţa compartimentului resurse umane modificările privind domiciliul, după caz, reşedinţa, precum şi schimbările intervenite în starea civilă sau date relevante din punct de vedere profesional, în termen de 15 zile de la producerea acestora." 
	___________________
	______________________
	Abrogat prin Legea de aprobare a OUG nr. 4/2008.


	18.
	
13. La articolul 53, alineatul (3) se modifică şi va avea următorul cuprins: 

(3) Raportul de serviciu al funcţionarului public cu statut special se poate suspenda, de drept sau la cerere, cu respectarea prevederilor cuprinse în legislaţia muncii." 
	___________________
	______________________
	Abrogat prin Legea de aprobare a OUG nr. 4/2008.


	19.
	
14. Articolul 551 se modifică şi va avea următorul cuprins: 

"Art. 551. - Funcţionarii publici cu statut special se pot transfera sau detaşa în alte instituţii publice de apărare, ordine publică şi siguranţă naţională ale statului, cu respectarea reglementărilor legale specifice instituţiei la care solicită transferul sau detaşarea."
	___________________
	______________________
	Abrogat prin Legea de aprobare a OUG nr. 4/2008.


	20.
	
15. Articolul 62 se modifică şi va avea următorul cuprins: 

"Art. 62. - Sancţiunile disciplinare care pot fi aplicate funcţionarilor publici cu statut special sunt: 


a) mustrare scrisă; 


b) diminuarea drepturilor salariale pentru funcţia îndeplinită cu 5-10% pe o perioadă de 1-3 luni; 


c) amânarea avansării în grade profesionale sau în funcţii superioare pe o perioadă de la 1 la 2 ani; 


d) trecerea într-o funcţie inferioară până la cel mult nivelul de bază al gradului profesional deţinut; 


e) revocarea din funcţia de conducere; 


f) destituirea din sistemul administraţiei penitenciare." 
	__________________
	______________________
	Abrogat prin Legea de aprobare a OUG nr. 4/2008.


	21.
	
16. La articolul 63, alineatele (2) şi (4) se modifică şi vor avea următorul cuprins: 

"(2) Sancţiunea disciplinară poate fi aplicată numai după efectuarea cercetării prealabile a faptei ce constituie abatere disciplinară săvârşită de funcţionarul public cu statut special în cauză şi audierea acestuia de către comisiile prevăzute la art. 67. 

....................................................................................

(4) Sancţiunea disciplinară se aplică în maximum 90 de zile calendaristice de la sesizarea abaterii, dar nu mai târziu de un an de la data comiterii faptei." 
	__________________
	______________________
	Abrogat prin Legea de aprobare a OUG nr. 4/2008.


	22.
	
17. Articolul 64 se abrogă. 

	__________________
	______________________
	Abrogat prin Legea de aprobare a OUG nr. 4/2008.

	23.
	
18. Articolul 65 se modifică şi va avea următorul cuprins: 

"Art. 65. - Sancţiunile disciplinare prevăzute la art. 62 se aplică de ministrul justiţiei, directorul general al Administraţiei Naţionale a Penitenciarelor sau, după caz, de conducătorul unităţii din subordinea acesteia, la propunerea comisiei de disciplină, în funcţie de competenţele prevăzute la art. 20."
	__________________
	______________________
	Abrogat prin Legea de aprobare a OUG nr. 4/2008.



	24.
	
19. La articolul 66, alineatul (1) se modifică şi va avea următorul cuprins: 

"Art. 66. - (1) Sancţiunea disciplinară se aplică prin decizie scrisă, emisă potrivit competenţelor prevăzute la art. 65, care se comunică funcţionarului public cu statut special sancţionat, în termen de 5 zile de la data emiterii deciziei." 
	__________________
	______________________
	Abrogat prin Legea de aprobare a OUG nr. 4/2008.


	25.
	
20. La articolul 67, alineatul (1) se modifică şi va avea următorul cuprins: 

"Art. 67. - (1) Comisiile de disciplină se constituie în Ministerul Justiţiei, în Administraţia Naţională a Penitenciarelor şi în fiecare unitate de penitenciar şi au competenţa de a efectua cercetarea faptei ce constituie abatere disciplinară şi de a propune, dacă se constată vinovăţia, una dintre sancţiunile disciplinare ce urmează să fie aplicate persoanei în cauză. Comisia de disciplină din cadrul Ministerului Justiţiei, constituită prin ordin al ministrului justiţiei, are competenţa de a cerceta faptele comise de funcţionarii publici cu statut special din cadrul Ministerului Justiţiei şi pe cele comise de funcţionarii publici cu statut special numiţi în funcţii de director general, director general adjunct, director de direcţie şi director în sistemul administraţiei penitenciare. Comisia de disciplină din cadrul Administraţiei Naţionale a Penitenciarelor are competenţa de a cerceta faptele comise de funcţionarii publici cu statut special din cadrul Administraţiei Naţionale a Penitenciarelor şi de ofiţerii numiţi în funcţii publice de conducere din unităţile de penitenciare, cu excepţia celor aflaţi în competenţa comisiei de disciplină din cadrul Ministerului Justiţiei, iar comisiile de disciplină constituite la nivelul unităţilor de penitenciare au competenţa de a cerceta faptele comise de ofiţerii care îndeplinesc funcţii de execuţie şi agenţii, încadraţi în statele de organizare ale unităţii de penitenciare." 
	__________________
	______________________
	Abrogat prin Legea de aprobare a OUG nr. 4/2008.


	26.
	
21. Articolul 74 se modifică şi va avea următorul cuprins: 

"Art. 74. - (1) Prevederile prezentei legi se aplică în mod corespunzător şi funcţionarilor publici cu statut special din Ministerul Justiţiei, care au atribuţii de coordonare şi control al activităţii din sistemul administraţiei penitenciare sau alte atribuţii în legătură cu activitatea sistemului administraţiei penitenciare. 


(2) Funcţionarii publici cu statut special din cadrul sistemului administraţiei penitenciare pot fi transferaţi sau detaşaţi în cadrul Ministerului Justiţiei. Detaşarea se realizează pe posturi de funcţionar public cu statut special ori pe posturi de altă natură, după caz, dacă pregătirea profesională corespunde atribuţiilor şi responsabilităţilor funcţiei pe care sunt detaşaţi, cu păstrarea drepturilor salariale avute la data detaşării. În situaţia în care drepturile salariale corespunzătoare funcţiei pe care este detaşat sunt mai mari, personalul beneficiază de aceste drepturi salariale. 


(3) Funcţionarii publici cu statut special din Ministerul Justiţiei pot fi transferaţi sau detaşaţi în cadrul sistemului administraţiei penitenciare. Detaşarea se realizează pe posturi de funcţionar public cu statut special ori pe posturi de altă natură, după caz, dacă pregătirea profesională corespunde atribuţiilor şi responsabilităţilor funcţiei pe care sunt detaşaţi, cu păstrarea drepturilor salariale avute la data detaşării. În situaţia în care drepturile salariale corespunzătoare funcţiei pe care este detaşat sunt mai mari, personalul beneficiază de aceste drepturi salariale."
	___________________
	______________________
	Abrogat prin Legea de aprobare a OUG nr. 4/2008.


	27.
	
Art. II. - La data intrării în vigoare a prezentei ordonanţe de urgenţă, personalul contractual care în prezent ocupă o funcţie de conducere dintre cele prevăzute la art. 28 alin. (6) din Legea nr. 293/2004, cu modificările şi completările ulterioare, rămâne în continuare în funcţie. 
	___________________
	______________________
	Abrogat prin Legea de aprobare a OUG nr. 4/2008.


	28.
	
Art. III. - Legea nr. 293/2004 privind Statutul funcţionarilor publici cu statut special din Administraţia Naţională a Penitenciarelor, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica după aprobarea acesteia prin lege, dându-se textelor o nouă numerotare.
	__________________
	______________________
	Abrogat prin Legea de aprobare a OUG nr. 4/2008.

